## Un total de 42 municipis han sol·licitat a l’Institut Cartogràfic Valencià que delimite amb exactitud els límits dels seus termes municipals

*** En els últims cinc anys, l’ICV ha definit un total de 675,1 quilòmetres de línies els límits de les quals no eren clars i n’ha corroborat altres 1.054**

Un total de 42 municipis han sol·licitat a l’Institut Cartogràfic Valencià (ICV) que delimite amb exactitud els límits dels seus termes municipals que van ser definits per l’Institut Geogràfic Nacional a finals del segle XIX i principis del XX però que, amb el pas del temps i les diferents còpies i, a partir de la dècada dels 90, amb la digitalització, es van produir distorsions i errors que han provocat que alguns límits no queden clars, la qual cosa provoca inseguretat jurídica i algunes disfuncions en la gestió municipal, especialment en camins, séquies i altres elements limítrofs.

Per eixe motiu, a partir de l’any 2016 es va posar en marxa el Projecte de recuperació i millora geomètrica de les línies límit municipals de la Comunitat Valenciana de manera que, amb l’ús de les més modernes tecnologies de mesurament, es puguen inscriure els límits exactes de cada municipi en el Registre Central de Cartografia (RCC), de caràcter estatal.

L’ICV actua sempre a sol·licitud dels mateixos ajuntaments que, normalment, es posen en contacte amb l’ICV quan detecten errors d’inscripció en el RCC o en el Cadastre, hi ha dubtes sobre alguns límits o estan interessats a actualitzar la cartografia del municipi.

A la Comunitat Valenciana hi ha 2.261 línies límit municipals que sumen 9.198 quilòmetres, totes inscrites en el Registre Central de Cartografia de l’IGN segons el seu full registral. D’estos, 7.085 quilòmetres són línies avalades jurídicament de les quals, entre els anys 2017-2024 l’ICV ha treballat en 1.054 quilòmetres.

Fecha: 14/08/2024